JEGYZŐKÖNYV

**Készült**: Őcsény Község Önkormányzata Képviselő-testületének 2017. március 10. napján 1220 órakor a Községháza tanácskozó termében tartott testületi üléséről.

# Jelen vannak:

Fülöp János polgármester

Csapai János képviselő

Fazekas Zsuzsanna képviselő

Kalányos János képviselő

Kötelesné Hamrik Lilla képviselő

Scultéty Erzsébet képviselő

**Távol vannak:**

Kozma Zoltánné alpolgármester

# Tanácskozási joggal:

Dr. Herczig Hajnalka jegyző

**Fülöp János polgármester:** Szép jó napot kívánok. Sok szeretettel köszöntöm a jegyző Asszonyt és a Képviselő-testület tagjait Az alpolgármester Asszony egyéb elfoglaltsága miatt nem tudott megjelenni. Megállapítom, hogy a képviselő-testület határozatképes, 6 fő jelen van. Jegyzőkönyv hitelesítőnek felkérem Kalányos János képviselő Urat, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal, egyhangúlag az alábbi határozatot hozza:**

 **56/2017.(III. 10.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Kalányos János képviselőt kéri fel.**

**Fülöp János polgármester:** Ismertetném a Napirendi pontokat.

# N A P I R E N D

1. **Döntés a KÖFOP-1.2.1-VEKOP-16 azonosító jelű pályázat esetében a nyertes ajánlattevő személyéről**

Előadó: Fülöp János polgármester

Tárgyalja**:** Pénzügyi Bizottság

1. **Tájékoztatás a vagyonnyilatkozatok leadásáról**

Előadó: Fazekas Zsuzsanna (PüB elnök)

1. **Egyebek**

**Fülöp János polgármester:** Kérném, hogy aki elfogadja a napirendek tárgyalását, az kézfelemeléssel jelezze.

**A Képviselő-testület 6 igen szavazattal, egyhangúlag elfogadja a napirendi pontok tárgyalását.**

1. **Napirend**

**Döntés a KÖFOP-1.2.1-VEKOP-16 azonosító jelű pályázat esetében a nyertes ajánlattevő személyéről**

**Fülöp János polgármester:** Ismerteti az előterjesztést, (az előterjesztés a jegyzőkönyvhöz mellékelve). Ahogy azt az előterjesztésből is láthatjátok, az ASP pályázat megnyerése esetére ki kell választanunk. A Pénzügyi Bizottság ülésén megtörtént a három ajánlat felbontása és összességében a legkedvezőbb ajánlatot a Laptopdigitál Kft. tette. De itt az összes ajánlat, meg lehet nézni.

Ahogy azt Pénzügyin is elmondtam, nekünk az a lényeg, hogy az eszközbeszerzés mellett a hálózatfejlesztés is megvalósuljon, illetve a szabályozási keretek, az adatmigrálás és az elektronikus ügyintézés keretei is kialakításra kerüljenek.

Valamennyi pénzt szeretnénk a saját dolgozóink részére is fenntartani, mert nagyon sokat dolgoznak azért, hogy zökkenőmentes legyen az átállás az ASP rendszerre.

**Fülöp János polgármester:** A napirendi pontot a Pénzügyi Bizottság tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és elfogadásra javasolja.

**Fülöp János:** Aki a fenti előterjesztéssel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi rendeletet hozza:**

**57/2017.(III. 10.) Kt számú határozat**

Őcsény Község Önkormányzatának Képviselő-testülete a Laptopdigitál Kft. árajánlatát fogadja el és felhatalmazza Fülöp János polgármestert, hogy a pályázat nyertessége esetén a nyertes céggel szerződést kössön.

Felelős: Fülöp János polgármester

Határidő: 2017. április 30.

Határozatról értesül: Pályázatíró

 Pénzügy

 Irattár

1. **Napirend**

**Tájékoztatás a vagyonnyilatkozatok leadásáról**

**Fazekas Zsuzsanna a Pénzügyi Bizottság elnöke:** Meggyőződtem róla, hogy a vagyonnyilatkozatát minden vagyonnyilatkozat-tételre kötelezett leadta. Ezzel kapcsolatosa 2017. március 8. napján a Pénzügyi Bizottság ülést tartott és határozatot fogadott el.

**Fülöp János polgármester:** Aki a tájékoztatást elfogadja, kérem, kézfelemeléssel jelezze.

**A képviselő-testület 5 igen szavazattal 1 tartózkodás mellett az alábbi határozatot hozza:**

 **58/2017. (III.10.) Kt számú határozat**

Őcsény Község Önkormányzatának Képviselő–testülete a Pénzügyi Bizottság elnökének beszámolóját elfogadja.

**Fülöp János polgármester:** Kérdése, észrevétele még valakinek? Ha nincs, akkor a testületi ülést 1240 órakor bezárom.

kmf.

Fülöp János dr. Herczig Hajnalka

polgármester jegyző

Jegyzőkönyv hitelesítő:

Kalányos János

képviselő